Dlhodobé užívanie paralenu
Dobrý deň,
3mesiace som užívala paralen max 5tabliet denne.
3 dni si ho už nedávam.
Je vporiadku takéto dlhe obdobie ? Cítila som ze mi pomáha beriem citalopram 20mg.
Dobrý deň,
ďakujeme za Vašu otázku.
Liek Paralen obsahuje účinnú látku paracetamol, ktorý pôsobí proti bolesti a znižuje horúčku. Pri užívaní lieku Paralen je vždy potrebné užívať najnižšiu účinnú dávku po čo najkratšiu dobu nevyhnutnú na zlepšenie príznakov. Výrobca uvádza, že bez súhlasu lekára sa nemajú užívať tablety nepretržite dlhšie ako 1 týždeň. Možnosť výskytu nežiadúcich účinkov je individuálna, preto sa s určitosťou nedá povedať, aká doba užívania je bezpečná. Keďže mi nie je známy dôvod užívania paracetamolu po dobu 3 mesiacov, odporúčam návštevu lekára, ktorý pozná Váš zdravotný stav.
Pri súčasnom podávaní citalopramu s liekmi obsahujúcimi paracetamol, hrozí zvýšenie účinnosti paracetamolu, vrátane zvýšeného rizika výskytu vedľajších účinkov.
Prajem pekný zvyšok dňa.
S pozdravom
Mgr. Emma Halás Haluščíková